Orientalske književnosti

Orientalske ali vzhodne književnosti so vse književnosti starega in srednjega veka, ki so se razvijale na območju od Afrike do Tihega oceana (severna Afrika, Bližnji vzhod, južni in srednji Aziji ter na Daljnem vzhodu.).

Najstarejši med temi kulturami, egipčanska in sumerska sta imeli že dvatisočletno tradicijo, ko je klasična Grčija šele postala mednarodna sila.

Na nastanek ter razvoj orientalskih književnosti so zelo vplivala verstva, zaradi česar so njihova najpomembnejša dela "svete knjige" s pesniškimi besedili ter poučnimi spisi.

|  |  |  |  |  |
| --- | --- | --- | --- | --- |
|  | Čas nastanka | Verski, moralni sistemi | "Svete knjige" | Literarna besedila |
| EGIPČANSKA KNJIŽEVNOST | približno 3000 let pred Kristusom | politeizem, mitologija, monoteistična reforma Ehnatona | himne, molitve, Knjiga mrtvih | Pesem nosačev žita, Začetek besed velike razveseljevalke srca |
| BABILONSKO - ASIRSKA KNJIŽEVNOST | približno 3000 let pred Kristusom | politeizem | himne, molitve  | Ep o Gilgamešu, Ep o stvarjenju sveta |
| STAROJUDOVSKA KNJIŽEVNOST | 7. st. pr. Kristusom | monoteizem (Jahve) | Biblija | Zgodba o Adamu in Evi |
| ARABSKA KNJIŽEVNOST | 6. st. pr. Kristusom | islam | Koran | Muallaquat, Divan, Tisoč in ena noč |
| PERZIJSKA KNJIŽEVNOST | približno 7. st. pr. Krustusom | mazdaizem (zoroastrizem), islam  | Avesta | Omar Hajam, Rubajati, Hafis |
| INDIJSKA KNJIŽEVNOST | sredina 2. tisočletja pr. Kristusom | vedska religija, brahmaizem, nauki Upanišadov, budizem, džainizem, hinduizem | vede, Brahmane, Upanišadi  | Mahabharata, Ramajana, Džateke, Kalidasa, Letni časi, Oblak sel, Šakuntala, Amaru, Amarušataka |
| KITAJSKA KNJIŽEVNOST | približno 6. st. pr. Kristusom | konfucijanstvo, daoizem, budizem | Lun Yu, Dao Te King | Ši King, Wang Weia, Du Fuja |
| JAPONSKA KNJIŽEVNOST | 7. stoletje | šintoizem, budizem, zen budizem  |  | Maniošu, Kokinšu |

Egipčanska književnost

V egipčansko književnost so se začeli poglabljati v 19. stoletju, ko so razvozlali hieroglife.

K njej štejemo pesniška in pripovedna besedila, niso poznali dramatike, prav tako ne epov.

Najizrazitejše slogovno, ritmično sredstvo je bilo vzporedje členov - paralelizem.

Najstarejše so bile delovne pesmi (Pesem nosačev žita), na dvorih so pisali prvo znano ljubezensko poezijo (Začetek besed velike razveseljevalke srca), pomembne pa so tudi mnoge verske himne.

Staroegipčanske zgodbe (Zgodba o dveh bratih) veljajo za začetek svetovnega pripovedništva in so ustvarile temelje za bajke, pravljice, novele, …

Najbolj znano delo egipčanske književnosti je Knjiga Mrtvih (zbirka himen, molitev, zakletev), katero so mrtvim v pomoč na drugem svetu polagali v grobnice.

Babilonsko - asirska književnost

Morda celo starejša od egipčanske je Babilonsko - asirska književnost (književnost ljudstev obdobij stare Mezopotamije) skorajda v celoti religiozna in so jo začeli Sumerci.

Pomembne so zbirke pregovorov, moralnih naukov in aforizmov ter epske pesnitve.

Najpomembnejši je Ep o Gilgamešu in velja za začetek svetovne junaške epike.

Starojudovska književnost

Starojudovska književnost je postala ob spodbudi babilonsko - asirske, egipčanske književnosti in je najpomembnejša za razvoj poznejše evropske, svetovne književnosti.

Ohranila se je v Bibliji, temelju judovske in krščanske religije.

Biblija (knjiga knjig) ali Sveto pismo govori o zgodovini odrešenja in o božjem razodetju..

Sestavljata jo Stara in Nova zaveza.

Poleg neliterarnih in polliterarnih vsebuje tudi literarna besedila. Ta so pretežno epska, najdemo pa tudi nekaj lirike, dramatike pa ni.

Najdemo zgodbe z značilnostmi mita, pripovedke, novele, legende, prilike, anekdote, življenjepisa, potopisa.

Že med 3. in 1. st. pr. Kr. je nastal grški prevod Stare zaveze, danes pa je Sveto pismo najbolj razširjena knjig na svetu.

Latinski prevod 'Vulgata' je napisal Hieronim in je bil poglavitni vzorec za prevajanje v druge jezike.

Prvi prevod avtorja Japlja je v Sloveniji izhajal od leta 1784 do 1802.

Prevod Svetega pisma velja in vedno je veljal za pomembno jezikovno in kulturno dejanje. Ni le verska knjiga, ima tudi moralni, zgodovinski, kulturni pomen. Verska spoznanja so namreč tudi splošne etnične vrednote.

Stara zaveza je napisana v hebrejščini ter delno armejščini in pripoveduje o zavezi izvoljenega izraelskega ljudstva z Bogom ter o pomembnih dogodkih izraelske zgodovine v obdobju od 4000 let pred rojstvom Kristusa, do le-tega.

Nastajala je od približno leta 1200 pr. Kr. do približno leta 100.

Po krščanskem štetju ima 48, po judovskem pa 22/24/27 knjig.

Njeni deli so Postava oziroma Zakoni, Preroki in Spisi.

Novo zavezo, napisano v grščini pa sestavljajo Evangeliji (Matejev, Lukov, Markov, Janezov) o Jezusovem duhovništvu, trpljenju, božanskosti , Apostolska dela in Pisma o misijonstvu, oznanjevanju krščanstva ter Razodetje (Apokalipsa), v katerem apostol Janez pripoveduje o svojem videnju konca sveta.

Arabska književnost

Arabska književnost se je začela razvijati v 6. stoletju in je bila pred nastopom Mohameda izraz beduinskega življenja. Mohamed je namreč prednost dal versko - moralni reformi.

Niso razvili epa in dramatike, imeli pa so bogato lirsko pesništvo (Ibn Al Farid) in pripovedništvo v prozi (Tisoč in ena noč).

Najbolj znano delo je Koran, temeljna knjiga islamskega verstva.

Perzijska književnost

Temeljna knjiga staroperzijske religije in književnosti je vesta in jo hkrati z indijskimi Vedami uvrščajo med najstarejše indoevropske književne spomenike.

Zaznamujejo jo dvorska kultura, individualizem, hedonizem, muslimanska mistika, kar jo tesno povezuje z arabsko književnostjo.

Osrednji epik njihovega pomembnega epištva je bil Firduzi s pesnitvijo Šah name (Knjiga Kraljev)m v kateri opeva zgodovino Irana.

Indijska književnosti

Na zelo bogato indijsko književnost starega in srednjega veka so vplivali vedska religija, brahmanizem, budizem.

Razvila je liriko, epiko in tudi dramatiko.

Vede veljajo za sveto pisanje in pomen njihovih osrednjih epov, Mahabharata in Ramajana ni samo literaren temveč tudi moralen in religiozen.

Najpomembnejši dramatik je bil Kalidasa, katerega v Evropi najbolj poznamo po drami Šakutnala.

Kitajska književnost

Na njen razvoj so vplivali konfucianizem (na dramatiko, novelistiko, romance, filozofsko prozo), daoizem (na liriko, slikarstvo) ter budizem (na začetke pripovedništva).

Kitajsko liriko s pretanjenim občutkom za naravo s kitajskim slikarstvom povezuje impresionističen slog.

Na podlagi starih izročil pripovednikov sta se razvila novela in roman, drama pa izvira iz obrednih pesmi in plesov, ki pa zaradi prepletanja z lirskimi premimi spominja na spevoigro in opero.

Najpomembnejša zbirka obsega 40 zgodb (Nenavadne zgodbe iz starih in novih časov), najpopularnejši roman pa je Zgodba o treh cesarstvih.

Japonska književnosti

Najprej so Japonci razvili liriko, ki je nežna, pretanjena in redkobesedna in pesniki povezujejo drobne vtise iz zunanjega sveta in narave z drobnimi čustvi.

Najpomembnejši pesniški obliki sta tanka (31 zlogov) in haiku (17 zlogov).

Tudi za prozo so značilna razpoloženja, doživetja, impresoinistični opisi narave, najizvirnejša oblika dramatike pa so kratke lirsko-epske spevoigre.

Najpomembnejše delo je roman dvorne dame Murasaki Šikibu Princ in dvorne gospe.